
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1596 


ΑΠΟΦΑΣΕΙΣ 

Αριθμ. 12326 _ 

Έγκριση Κανονισμού Διδακτορικών Σπουδών 
του Τμήματος Χημείας της Σχολής Θετικών Επι¬ 
στημών του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α'/4.8.2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α)163204/Ζ1 ΕΞ. ΕΠΕΙΓΟΝ/29-9-2017: «Εφαρμογή των 
διατάξεων του ν. 4485/2017 (ΑΊ14) για θέματα μεταπτυ¬ 
χιακών σπουδών και εκπόνησης διδακτορικών διατρι- 
βών-λοιπά θέματα και β)22879/Ζ1/9-2-2018: «Εφαρμογή 
των διατάξεων του ν. 4485/2017 (Α' 114). 

4. Την απόφαση τηςΣυνέλευσηςτουΤμήματοςΧημεί- 
ας της Σχολής Θετικών Επιστημών του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
652/18-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών του 
Τμήματος Χημείας της Σχολής Θετικών Επιστημών του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1. 

Γενικές Αρχές 

Το Τμήμα Χημείας του ΑΠΘ οργανώνει και λειτουργεί 
Πρόγραμμα Διδακτορικών Σπουδών. Οι Διδακτορικές 
Σπουδές του Τμήματος Χημείας αποσκοπούν στην προ¬ 
αγωγή της γνώσης και της πρωτότυπης επιστημονικής 
έρευνας και οδηγούν στην απόκτηση Διδακτορικού Δι- 
πλώματος.Το Διδακτορικό Δίπλωμα αποτελεί ακαδημαϊ¬ 
κό τίτλο, ο οποίος πιστοποιεί την εκπόνηση πρωτότυπης 


επιστημονικής έρευνας και την ουσιαστική συνεισφορά 
του/της κατόχου του στην εξέλιξη της επιστήμης και της 
γνώσης στον αντίστοιχο επιστημονικό κλάδο. 

Στον παρόντα Εσωτερικό Κανονισμό αποτυπώνονται 
συγκεκριμένα η δομή και οι κανόνες λειτουργίας του 
Προγράμματος Διδακτορικών Σπουδών του Τμήματος 
Χημείαςτου Αριστοτελείου Πανεπιστημίου Θεσσαλονί¬ 
κης, όπως αυτός καταρτίστηκε με απόφαση της Συνέ¬ 
λευσης του Τμήματος ( στο εξής: Σ.Τ.) (συνεδρίαση με 
αριθμό 652/18-12-2017). 

Άρθρο 2. 

Νομικό και θεσμικό πλαίσιο 
Τ ο Πρόγραμμα Διδακτορικών Σπουδών του Τ μήματος 
Χημείας οργανώνεται και λειτουργεί σύμφωνα με τις δι¬ 
ατάξεις του ν. 4485/2017 και των σχετικών διατάξεων 
της νομοθεσίας και των αποφάσεων που συνεχίζουν να 
ισχύουν. Ο παρών Κανονισμός συμπληρώνει επίσης ότι 
δεν προβλέπεται στην υπάρχουσα νομοθεσία για τις 
διδακτορικές σπουδές στο Τμήμα Χημείας του Α.Π.Θ. 

Άρθρο 3. 

Δικαίωμα υποβολής αίτησης - Προϋποθέσεις για 

εκπόνηση διδακτορικής διατριβής 
Δικαίωμα υποβολής αίτησης για εκπόνηση διδακτο¬ 
ρικής διατριβής στο Τμήμα Χημείας έχουν όσοι/ες πλη¬ 
ρούν τις κάτωθι προϋποθέσεις: 

α) Είναι κάτοχοι Διπλώματος Μεταπτυχιακών Σπουδών 
(Δ.Μ.Σ.) ή Μεταπτυχιακού Διπλώματος Ειδίκευσης και 
έχουν τίτλο βασικών σπουδών στη Χημεία ή είναι κάτο¬ 
χοι Δ.Μ.Σ. στη Χημεία ή σε επιστήμες συναφείς προς τα 
γνωστικά αντικείμενα του Τμήματος Χημείας, ο οποίος 
χορηγείται από Ελληνικά Α.Ε.Ι. ή ομοταγή αναγνωρισμέ¬ 
να Ιδρύματα της αλλοδαπής. 

β) Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου, σε επιστήμες συναφείς 
προς το γνωστικό αντικείμενο μιας των Ειδικεύσεων των 
Π.Μ.Σ. τουΤμήματοςΧημείας,που οργανώνεται σεΤμή- 
ματα Α.Ε.Ι. και διαρκεί κατ'ελάχιστον δέκα (10) υποχρε¬ 
ωτικά ακαδημαϊκά εξάμηνα με βάση τις προϋποθέσεις 
του άρ. 46 του ν. 4485/2017. 

Οι υποψήφιοι/ες διδάκτορες (στο εξής: ΥΔ) που είναι 
κάτοχοι Δ.Μ.Σ. ή Μεταπτυχιακού Διπλώματος Ειδίκευσης 
σε ειδικότητα διαφορετική από αυτή που αντιστοιχεί στο 
επιστημονικό αντικείμενο της διδακτορικής διατριβής 

υποχρεούνται, εφόσον κριθεί απαραίτητο από την Τρι¬ 
μελή Συμβουλευτική Επιτροπή, να παρακολουθήσουν με 
επιτυχία κύκλο υποχρεωτικών μαθημάτωντων Προγραμ¬ 
μάτων Μεταπτυχιακών Σπουδών τουΤμήματος Χημείας 
και, κατά περίπτωση, ορισμένο αριθμό μαθημάτων του 
Προγράμματος Προπτυχιακών Σπουδών, παράλληλα με 
την εκπόνηση της διατριβής.Τα μαθήματα καθορίζονται 
με απόφαση της Σ.Τ. ύστερα από εισήγηση τηςΤριμελούς 
Συμβουλευτικής Επιτροπής, σύμφωνα με το άρθρο 6. 

Άρθρο 4. 

Χρονική διάρκεια εκπόνησης της διδακτορικής 

διατριβής 

Η ελάχιστη και η μεγίστη διάρκεια για τη λήψη του 
Διδακτορικού Διπλώματος στη Χημεία, οι οποίες υπο¬ 
λογίζονται από την ημερομηνία ορισμού της Τριμε¬ 
λούς Συμβουλευτικής Επιτροπής, είναι τρία (3) και έξι 
(6) πλήρη ημερολογιακά έτη, αντίστοιχα, εφόσον ο/η 
ΥΔ ασχολείται αποκλειστικά με τη ΔΔ. Σε διαφορετική 
περίπτωση το ελάχιστο όριο είναι 4 έτη. Η μέγιστη δι¬ 
άρκεια εκπόνησης της διατριβής μπορεί σε εξαιρετικές 
περιπτώσεις να παραταθεί μέχρι 2 ημερολογιακά έτη, 
κατόπιν αίτησης του ΥΔ, σύμφωνης γνώμης του/της επι- 
βλέποντος/ουσας τη ΔΔ και απόφασης της Σ.Τ. Υπάρχει 
δυνατότητα αναστολής φοίτησης (π.χ. για μη σχετική 
με τη διατριβή εργασία ή άλλο σοβαρό λόγο που δεν 
επιτρέπει την παράλληλη εκπόνηση της ΔΔ) για χρονικό 
διάστημα που δεν επιτρέπεται να υπερβαίνει το ένα (1) 
ημερολογιακό έτος, κατόπιν αίτησης του ΥΔ, επαρκώς 
αιτιολογημένης εισήγησης της Τριμελούς Συμβουλευ¬ 
τικής Επιτροπής και τεκμηριωμένης απόφασης της Σ.Τ. 
Σε περίπτωση στρατιωτικής θητείας, ο ΥΔ οφείλει να 
ενημερώσει τον επιβλέποντα και να ζητήσει αντίστοιχη 
αναστολή σπουδών. Μετά την παρέλευση των ως άνω 
ορίων, ο ΥΔ καλείται να δώσει γραπτή αναφορά στη Σ.Τ. 
για τους λόγους καθυστέρησης ολοκλήρωσης της ΔΔ 

Άρθρο 5. 

Παροχές 

Οι Διδακτορικές Σπουδές προσφέρονται δωρεάν. Οι 
υποψήφιοι/ες διδάκτορες διατηρούν για πέντε (5) έτη 
απάτην ημερομηνία ορισμού τηςΤριμελούς Συμβουλευ¬ 
τικής Επιτροπής, πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
Β' κύκλου σπουδών, όπως τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.ά. Επιπλέον, οι 
υποψήφιοι/ες διδάκτορες διατηρούν δικαιώματα πρό¬ 
σβασης, δανεισμού και χρήσης των ηλεκτρονικών υπηρε¬ 
σιών των πανεπιστημιακών βιβλιοθηκών μέχρι και πέντε 
(5) έτη μετά την απονομή του Διδακτορικού Διπλώματος. 

Άρθρο 6. 

Διαδικασία επιλογής υποψηφίων διδακτόρων 

Το Τμήμα Χημείας δημοσιεύει προκηρύξεις εκδήλω¬ 
σης ενδιαφέροντος εκπόνησης διδακτορικής διατριβής 
στη Χημεία, κάθε Ιανουάριο και Ιούνιο, οι οποίες είναι 
εξαμηνιαίας διάρκειας, δημοσιοποιούνται και αναρτώ- 
νται ηλεκτρονικά στο διαδίκτυο και στην ιστοσελίδα του 
Τμήματος. Οι ενδιαφερόμενοι για την εκπόνηση διδα¬ 


κτορικής διατριβής υποβάλλουν αίτηση στη Γραμματεία 
του Τμήματος με βάση το πρότυπο που υπάρχει στην 
ιστοσελίδα τουΤμήματος Χημείας. Στην αίτηση αναγρά¬ 
φεται εκτός των άλλων, το Εργαστήριο του Τμήματος 
στο οποίο θα εκπονηθεί η διατριβή, τυχόν παράλληλη 
άλλη εργασία του/της ΥΔ, ο προτεινόμενος τίτλος της δι¬ 
ατριβής, καθώς και ο/η προτεινόμενος/η ως επιβλέπων/ 
ουσα καθηγητής/τρια της διδακτορικής διατριβής, ο/η 
οποίος/α ανήκει σε όσους/ες έχουν δικαίωμα επίβλε¬ 
ψης διδακτορικής διατριβής, σύμφωνα με τα οριζόμενα 
στο άρθρο 39 του ν. 4485/2017 και στο άρθρο 7 του 
παρόντος Κανονισμού. Επίσης στην αίτηση αναγράφε¬ 
ται η προτεινόμενη γλώσσα εκπόνησης και συγγραφής, 
η οποία μπορεί να είναι διάφορη της ελληνικής μόνο 
υπό τις προϋποθέσεις του Άρθρου 14 του κανονισμού 
αυτού. Η αίτηση πρέπει να συνοδεύεται από προσχέδιο 
της διδακτορικής διατριβής (μέχρι 1 σελίδα), μια αγγλική 
και μια ελληνική μονοσέλιδη περίληψη, με τον τίτλο στα 
ελληνικά και στα αγγλικά. Παράλληλα υποβάλλεται και 
εισήγηση του προτεινομένου επιβλέποντος καθηγητή, 
που είναι μέλος ΔΕΠ του Τμήματος Χημείας του ΑΠΘ, 
όπου θα αναφέρεται επίσης ο τίτλος της διατριβής και 
θα προτείνονται τα άλλα δύο μέλη τηςΤριμελούς Συμ¬ 
βουλευτικής Επιτροπής για τα οποία θα βεβαιώνεται ότι 
έχουν ίδια ή συναφή επιστημονική ειδικότητα. Οι υπο- 
ψήφιοι/ες με την αίτησή τους συνυποβάλλουν αναλυτικό 
βιογραφικό σημείωμα, τίτλους σπουδών, τίτλους γνώσης 
ξένων γλωσσών, πιθανές επιστημονικές δημοσιεύσεις 
και πιθανή ερευνητική ή συναφή επαγγελματική δρα¬ 
στηριότητα. Οι υποψήφιοι πρέπει να έχουν καλή γνώση 
(επίπεδο Β2) τουλάχιστον της αγγλικής γλώσσας. 

Οι αιτήσεις των υποψηφίων κατηγοριοποιούνται με 
βάση τη συνάφεια του ερευνητικού τους αντικειμένου 
και στέλνονται στην αντίστοιχη Τριμελή Επιτροπή Επιλο¬ 
γής η οποία, μετά από συνέντευξη με τους υποψηφίους, 
εισηγείται στη Σ.Τ. με αναλυτικό υπόμνημα στο οποίο 
αναγράφονται οι λόγοι για τους οποίους ο/η υποψήφι- 
ος/α πληροί ή δεν πληροί τις προϋποθέσεις προκειμένου 
να γίνει δεκτός/η, η αποδοχή ή μη της αίτησης, η αποδοχή 
του προτεινόμενου τίτλου της ΔΔ και ο προτεινόμενος 
επιβλέπων, εφόσον αυτός/η δεν έχει προταθεί από τον/ 
την υποψήφιο/α. Η επιλογή των υποψηφίων γίνεται με 
κριτήρια τις προπτυχιακές σπουδές τους, τη συνάφεια του 
ΔΜΣ ή ΜΔΕ τους με το γνωστικό αντικείμενο στο οποίο 
ενδιαφέρονται να εκπονήσουν τη διατριβή και τα λοιπά 
προσόντα τους. Η Συνέλευση τουΤμήματος, συνεκτιμώ- 
νταςτο υπόμνημα της Επιτροπής, εγκρίνει ή απορρίπτει 
αιτιολογημένα την αίτηση του/της υποψηφίου/ας. Στην 
απόφαση έγκρισης της Σ.Τ. ορίζονται ο τίτλος, ο/η επι- 
βλέπων/ουσα και η γλώσσα εκπόνησης και συγγραφής 
της διδακτορικής διατριβής. Στην ίδια απόφαση, η Σ.Τ. 
δύναται να καθορίσει ως προϋπόθεση για την εκπόνηση 
της Διδακτορικής Διατριβής του/της υποψηφίου/ας, την 
παράλληλη επιτυχή παρακολούθηση μαθήματος/ων ή 
άλλες συναφείς με την επιστημονική έρευνα υποχρεώσεις 
που θα οριστούν από τηνΤριμελή Συμβουλευτική Επιτρο¬ 
πή με σχετική εισήγησή της στη Σ.Τ. εντός τριμήνου από 
την έγκριση της εκπόνησης της διατριβής. 

Άρθρο 7. 

Επίβλεψη διδακτορικής διατριβής - Ορισμός 
Τριμελούς Συμβουλευτικής Επιτροπής 

1. Δικαίωμα επίβλεψης Διδακτορικών Διατριβών στο 
Τμήμα Χημείας έχουν τα μέλη Δ.Ε.Π. του Τμήματος, α' 
βαθμίδας, αναπληρωτή και επίκουρου σύμφωνα με τις 
διατάξεις του άρθρου 39 παρ. 1 του ν. 4485/2017. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της διδακτορικής διατριβής και ορίζει Τριμελή 
Συμβουλευτική Επιτροπή ή εγκρίνει αυτήν την οποία 
προτείνει ο επιβλέπων. Η επιτροπή αυτή έχει αρμοδιό¬ 
τητα να πλαισιώνει και να υποστηρίζει την εκπόνηση και 
συγγραφή της διατριβής. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π., 
από το οικείο ή άλλο Α.Ε.Ι. ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι εί¬ 
ναι κάτοχοι Διδακτορικού Διπλώματος, ή Ερευνητές των 
βαθμιδών Α', Β' ή Γ' από Ερευνητικά κέντρα του άρθρου 
13Α του ν. 4310/2014, ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο με την υπό κρίση διδα¬ 
κτορική διατριβή. Ως μέλη τηςΤριμελούς Συμβουλευτι¬ 
κής Επιτροπής είναι δυνατόν να ορίζονται μέλη Δ.Ε.Π. τα 
οποία είναι σε άδεια. Ο μέγιστος αριθμός ΔΔ που μπορεί 
να επιβλέπει ένα μέλος ΔΕΠ ταυτοχρόνως είναι πέντε (5). 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντα/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλο μέλος ΔΕΠ την επίβλεψη, σύμφωνα 
με όσα ορίζονται στις προηγούμενες παραγράφους, 
κατόπιν αίτησης του/της υποψήφιου/ας διδάκτορα και 
σύμφωνης γνώμης του/της νέου/ας προτεινόμενου/ης 
επιβλέποντα/ουσας. Σε διαφορετική περίπτωση, ένα από 
τα άλλα δύο (2) μέλη τηςΤριμελούς Συμβουλευτικής Επι¬ 
τροπής αναλαμβάνουν χρέη επιβλέποντα/ουσας, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορούν να επιβλέπουν. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

6. Ο/Η επιβλέπων/ουσα, μπορεί να αποσυρθεί σε πε¬ 
ρίπτωση αδυναμίας συνεργασίας με τον/την υποψήφι- 
ο/α διδάκτορα κατόπιν αιτιολογημένης έκθεσης ή σε 
περίπτωση απροσδόκητης αδυναμίας επίβλεψης. Επιση- 
μαίνεται ότι η αποδοχή επίβλεψης μιας διδακτορικής δι¬ 
ατριβής, συνεπάγεται τη δέσμευση του επιβλέποντα κα¬ 
θηγητή για την απρόσκοπτη εκ μέρους του ολοκλήρωση 
της διατριβής, λαμβάνοντας υπόψη τυχόν προβλεπόμε- 
να γεγονότα, όπως συνταξιοδότηση, μακροχρόνια άδεια, 
κ.λπ. με βάση τους όρους της ακαδημαϊκής δεοντολο¬ 
γίας και ιδιαιτέρως με βάση τον ισχύοντα νόμο και τον 


παρόντα κανονισμό. Η υποβολή αιτήματος για αλλαγή 
επιβλέποντα/ουσας από τον/την υποψήφιο/α διδάκτορα 
είναι δυνατή επίσης, όταν υπάρχει αδυναμία συνεργασί¬ 
ας με τον/την επιβλέποντα/ουσα καθηγητή/τρια ή όταν 
διαπιστωθεί μη πρωτοτυπία του θέματοςτης διατριβής. 
Όλα τα μέλη τηςΤριμελούς Συμβουλευτικής Επιτροπής 
έχουν το δικαίωμα της παραίτησης λόγω μακροχρόνιας 
απουσίας, ασθένειας ή άλλης επαρκώς τεκμηριωμένης 
σοβαρής αιτίας, ενώ και ο/η υποψήφιος/α διδάκτορας 
μπορεί με την υποβολή επαρκώς αιτιολογημένης αίτη¬ 
σής του να ζητήσει επίσης αντικατάσταση (εκτόςτου/της 
επιβλέποντα/ουσας καθηγητή/τριας, όπως παραπάνω) 
και άλλου μέλους της Συμβουλευτικής Επιτροπής. Στις 
περιπτώσεις αυτές απαιτείται η σύμφωνη γνώμη και των 
άλλων μελών της Συμβουλευτικής Επιτροπής. Το θέμα 
παραπέμπεται στη Σ.Τ., όταν υπάρχει διαφωνία, ώστε 
να συγκροτηθεί ή όχι νέα Συμβουλευτική Επιτροπή ή 
να σταματήσει η εκπόνηση της διδακτορικής διατριβής. 
Μετά τον ορισμό νέου/ας επιβλέποντα/ουσας καθηγητή/ 
τριας, μπορεί να συνεχισθεί η εκπόνηση της διατριβής με 
το αρχικό θέμα έρευνας μόνο με έγγραφη συναίνεση του/ 
της προηγούμενου επιβλέποντα/ουσας καθηγητή/τριας 
που είχε ορισθεί αρχικά. Σε αντίθετη περίπτωση, το θέμα 
τροποποιείται. Στην περίπτωση τροποποίησης θέματος 
με νέο επιβλέποντα που υπήρξε μέλος της προηγούμενης 
Συμβουλευτικής Επιτροπής, τμήμα των αποτελεσμάτων 
του υποψηφίου που ελήφθησαν υπό την επίβλεψη του/ 
της προηγουμένου/ης επιβλέποντα/ουσας μπορεί να 
συμπεριληφθεί στην υπό νέο τίτλο διατριβή μετά από 
εξέταση εκθέσεων τεκμηρίωσης όλων των εμπλεκομέ- 
νων από τη Σ.Τ. Σε κάθε περίπτωση που δεν εμπίπτει στα 
προηγούμενα, υπεύθυνη για την αντικατάσταση του/της 
επιβλέποντα/ουσας ή μέλους της συμβουλευτικής επι¬ 
τροπής, μετά από σχετικό αίτημα, είναι η Σ.Τ. 

7. Η Γραμματεία του Τμήματος οφείλει να αναρτήσει 
στον διαδικτυακό τόπο του ΑΠΘ στην ελληνική και αγ¬ 
γλική γλώσσα, το όνομα του/της υποψήφιου/ας διδάκτο¬ 
ρα, τον τίτλο και σύντομη περίληψη της Διδακτορικής Δι¬ 
ατριβής, το όνομα του/της επιβλέποντος/ουσας και των 
άλλων μελών τηςΤριμελούς Συμβουλευτικής Επιτροπής. 

8. Αλλαγή τίτλου ή εξειδίκευση του προσωρινού τίτ¬ 
λου, μπορεί να πραγματοποιηθεί μετά από τεκμηριωμέ¬ 
νη εισήγηση τηςΤριμελούς Συμβουλευτικής Επιτροπής 
και του/της υποψήφιου/ας διδάκτορα, όπου τεκμηρι- 
ώνε-ται ότι η τροποποίηση δεν μεταβάλει το βασικό 
χαρακτήρα της διατριβής αλλά ανταποκρίνεται με με¬ 
γαλύτερη σαφήνεια στο αντικείμενό της. Η τροποποίηση 
εγκρίνεται από τη Σ.Τ. σε εύλογο χρόνο και πάντως πριν 
την αναγόρευση του διδάκτορα. Στην περίπτωση κατά 
την οποία η αλλαγή θέματος οδηγεί σε νέο επιστημονι¬ 
κό πεδίο, ακολουθείται η διαδικασία του άρθρου 6 του 
παρόντα Κανονισμού. 

Άρθρο 8. 

Εκπόνηση διδακτορικής διατριβής με 

συνεπίβλεψη 

Το Τμήμα Χημείας είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 

ν. 4485/2017 με ερευνητικά κέντρα και ινστιτούτα του 
άρθρου 13Α του ν. 4310/2014, και τμήματα ΑΕΙ της ημε¬ 
δαπής, για εκπόνηση διατριβών με συνεπίβλεψη.Τα σχε¬ 
τικά με τη διαδικασία εκπόνησης, χορήγησης ενιαίου ή 
χωριστού τίτλου κ.α., προβλέπονται στο οικείο Ειδικό 
Πρωτόκολλο Συνεργασίας (Ε.Π.Σ.) που καταρτίζεται και 
εγκρίνεται όπως προβλέπει ο νόμος. Το Τμήμα Χημείας 
είναι δυνατό επίσης να συνεργάζεται με αναγνωρισμένα 
ως ομοταγή Ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων 41931 / 
Ζ1/13-3-2018 (ΦΕΚ 972/τ.Β'/13.3.2018). 

Άρθρο 9. 

Διαδικασία εκπόνησης της διδακτορικής 

διατριβής 

Ο/Η υποψήφιος/α διδάκτορας, κατ' έτος, παρουσιά¬ 
ζει προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής Δια¬ 
τριβής. Η Τριμελής Συμβουλευτική Επιτροπή υποβάλλει 
στη Σ.Τ., μετά τη λήξη του κάθε ακαδημαϊκού έτους, κατά 
την περίοδο από 1/9 έως 31/10, και σε συνεργασία με 
τον/την υποψήφιο/α διδάκτορα, έκθεση προόδου, είτε 
υπάρχει πρόοδος της διατριβής είτε όχι. Αντίγραφο του 
υπομνήματος και σχόλια επ' αυτού από τον/την επιβλέ- 
ποντα/ουσα ή την Τριμελή Συμβουλευτική Επιτροπή 
καθώς και αντίγραφα των εκθέσεων προόδου όπου ανα- 
φέρονται οι προφορικές παρουσιάσεις, καταχωρούνται 
στον ατομικό φάκελο του/της υποψηφίου/ας διδάκτορα. 
Πίνακας με τους ΥΔ που υπέβαλλαν εκθέσεις προόδου 
κοινοποιείται κατ'έτος σε όλα τα μέλη της Σ.Τ. 

Με απόφαση της Σ.Τ. ύστερα από αίτηση του υποψήφι¬ 
ου και σύμφωνη γνώμη τηςΤριμελούς Συμβουλευτικής 
Επιτροπής μπορεί ένας/μια υποψήφιος/α διδάκτορας να 
εκτελεί τμήμα ή το σύνολο του πειραματικού μέρους της 
διατριβής του σε άλλους τριτοβάθμους εκπαιδευτικούς 
ή ερευνητικούς φορείς της ημεδαπής ή της αλλοδαπής. 

Σε πολύ ειδικές περιπτώσεις, μετά από αίτηση του/της 
υποψηφίου/ας διδάκτορος και τεκμηριωμένη εισήγηση 
τηςΤριμελούς Συμβουλευτικής Επιτροπής, η Σ.Τ. κρίνει 
και αποφασίζει για τη δυνατότητα να εκπονηθεί μέρος ή 
το σύνολο της ΔΔ, χωρίς τη φυσική παρουσία του υπο¬ 
ψηφίου στους χώρους του Τμήματος, τηρουμένων όμως 
των λοιπών υποχρεώσεών του, που προβλέπονται στον 
παρόντα κανονισμό. Επίσης λόγω της φύσης των Διδα¬ 
κτορικών σπουδών στη Χημεία δεν είναι εφικτή η ταυ¬ 
τόχρονη εκπόνηση άλλης διδακτορικής διατριβής από 
τον/την ΥΔ. Σημειώνεται ότι οι υποψήφιοι/ες διδάκτορες 
δηλώνουν την υγειονομική κάλυψη που έχουν κατά την 
εγγραφή τους. Σε περίπτωση που δεν την έχουν, εμπί¬ 
πτουν στις διατάξεις του νόμου ν. 4452/2017(Α17) παρ. 
3 του άρθρου 31, κατ' ανάλογη εφαρμογή του άρθρου 
33 του ν. 4368/2016 (Α'83). 


Άρθρο 10. 

Διακοπή εκπόνησης της διδακτορικής 
διατριβής - Λόγοι Διαγραφής 
Όταν διαπιστωθεί από τον/την επιβλέποντα/ουσα 
καθηγητή/τρια ότι ο/η υποψήφιος/α έχει διακόψει την 
εκπόνηση της διδακτορικής του διατριβής, πρέπει να 
συγκαλέσει τα υπόλοιπα μέλη τηςΤριμελούς Συμβουλευ¬ 
τικής Επιτροπής για να συντάξουν σχετική έκθεση που 
διαβιβάζεται στη Σ.Τ. Η Σ.Τ. αποφασίζει για τη διαγραφή 
ή μη του Υποψηφίου/ας Διδάκτορα, ενώ στην απόφα¬ 
ση τεκμηριώνονται οι λόγοι διαγραφής. Επίσης, αν δεν 
κατατεθούν εμπρόθεσμα στη Γραμματεία τουΤμήματος 
για 2 συνεχή ακαδημαϊκά έτη οι εκθέσεις προόδου για 
την πορεία της διατριβής του/της υποψήφιου/ας διδά¬ 
κτορα ή κατατεθούν αλλά δεν είναι θετικές, θεωρείται 
ότι η εκπόνηση της διδακτορικής διατριβής έχει διακοπεί 
οριστικά και ο υποψήφιος διδάκτορας διαγράφεται από 
τα μητρώα τουΤμήματος.Τέλος, ο/η ΥΔ διαγράφεται αυ¬ 
τοδίκαια μετά από αίτησή του/της προς τη Γραμματεία, 
που κοινοποιείται στα μέλη τηςΤριμελούς Συμβουλευ¬ 
τικής Επιτροπής. 

Άρθρο 11. 

Δικαιώματα - Υποχρεώσεις 
1. Υποχρεώσεις υποψηφίου/ας διδάκτορα 
(α) Έχει υποχρέωση ανανέωσης της εγγραφής του/της 
στην αρχή κάθε ακαδημαϊκού έτους. 

(β) Πρέπει να παρακολουθήσει τα μαθήματα που τυχόν 
έχει χρεωθεί ή να συμμετέχει σε εργαστήρια ή σεμινάρια 
σχετικά με την εκπόνηση της διδακτορικής διατριβής 
του/της. 

(γ) Πρέπει να ακολουθεί τις γενικές κατευθύνσεις που 
ορίζει ο/η επιβλέπων/ουσα καθηγητής/τρια και να τηρεί 
τις αρχές της επιστημονικής δεοντολογίας. 

(δ) Πρέπει να ενημερώνει συνεχώς τον/την επιβλέπο- 
ντα/ουσα καθηγητή/τρια. 

(ε) Πρέπει να εκτελεί ή/και να επαναλαμβάνει πειράμα¬ 
τα παρουσία του επιβλέποντος/ουσας καθηγητή/τριας, 
εφόσον ζητηθεί από τον/την τελευταίο/α. 

(στ) Πρέπει να ασχολείται με τη διατριβή του/της και 
να υποβάλλει έγκαιρα ενδιάμεσα παραδοτέα όποτε του 
ζητείται εγγράφως από τον/την επιβλέποντα/ουσα. 

(ζ) Αν επιθυμεί να συμμετέχει σε ερευνητικά προγράμ¬ 
ματα του ίδιου ή άλλου Εργαστηρίου, πρέπει να έχει την 
έγγραφη έγκριση τηςΤριμελούς Συμβουλευτικής Επι¬ 
τροπής. 

(η) Πρέπει να παρουσιάζει προφορικά στα μέλη της 
Συμβουλευτικής Επιτροπής την πρόοδο της ερευνητι¬ 
κής εργασίας του, μια φορά ανά έτος, και να υποβάλλει 
αναλυτικό υπόμνημα. Η διαδικασία αυτή θα πρέπει να 
ολοκληρώνεται εντός διμήνου από τη λήξη κάθε ακαδη¬ 
μαϊκού έτους, ώστε να υποβάλλει η Τριμελής Συμβου¬ 
λευτική Επιτροπή την αντίστοιχη έκθεση προόδου, όπως 
αναφέρεται παρακάτω στις υποχρεώσεις της. 

(θ) Πρέπει πριν την παρουσίαση της διδακτορικής δι¬ 
ατριβής να έχει τουλάχιστον μια εργασία δημοσιευμένη 
σε επιστημονικό περιοδικό με κριτές ή, με αιτιολογημένη 
εισήγηση τηςΤριμελούς Συμβουλευτικής Επιτροπής, δύο 
ανακοινώσεις σε διεθνή συνέδρια με κριτές. 

(ι) Μετά την ολοκλήρωση και συγγραφή της ΔΔ, πρέπει 
να υποβάλλει αίτημα προς την Τριμελή Συμβουλευτική 
Επιτροπή για δημόσια υποστήριξή της, που η επιτροπή 
μπορεί να το εγκρίνει ή να το απορρίψει. 

(ια) Πρέπει πριν την ορκωμοσία του/της να προσκο¬ 
μίσει στη Γραμματεία του Τμήματος βεβαίωση από τη 
Βιβλιοθήκη του Τμήματος στην οποία να αναφέρεται 
ότι δεν έχει καμία εκκρεμότητα με τη Βιβλιοθήκη, καθώς 
επίσης και όλα τα δικαιολογητικά που αναφέρονται στο 
Παράρτημα του παρόντα Κανονισμού. 

2. Υποχρεώσεις επιβλέποντα/ουσας καθηγητή/τριας 
(α) Πρέπει να είναι διαθέσιμος/η για την επίλυση των 

αποριών του ΥΔ και να τον/την καθοδηγεί στην παρα¬ 
πέρα εργασία. 

(β) Πρέπει σε συνεργασία με τα υπόλοιπα μέλη της 
Τριμελούς Συμβουλευτικής Επιτροπής και τον/την ΥΔ να 
φροντίζει για την έγκαιρη κατάθεση της έκθεσης προό¬ 
δου στη Σ.Τ. μετά τη λήξη κάθε ακαδημαϊκού έτους, κατά 
την περίοδο από 1 /9 έως 31/10. 

(γ) Πρέπει να μεριμνά ώστε σε εύλογο χρόνο, μετά 
την παρέλευση τριετίας από την έναρξη εκπόνησης της 
διατριβής και πριν παρέλθουν 5 χρόνια, να έχει ολοκλη¬ 
ρωθεί το πειραματικό μέρος της διατριβής εφόσον ο/η 
υποψήφιος/α διδάκτορας ασχολείται αποκλειστικά με 
την εκπόνηση της διατριβής του με ωράριο πλήρους 
απασχόλησης κατά τη διάρκεια του παραπάνω χρονικού 
διαστήματος. 

(δ) Πρέπει να ολοκληρώσει τις παρατηρήσεις του/της 
σε καθαρογραμμένο αντίτυπο της διατριβής μέσα σε 
3 μήνες, με εξαίρεση τους μήνες Ιούλιο και Αύγουστο, 
από την ημέρα που θα την παραδώσει ο/η υποψήφιος/α 
διδάκτορας. 

(ε) Δεν μπορεί να δημοσιεύσει το σύνολο ή μέρος των 
αποτελεσμάτων της διατριβής χωρίς να συμπεριλαμβά¬ 
νει ως συν-συγγραφέα τον/την υποψήφιο/α διδάκτορα. 

3. Υποχρεώσεις μελών τριμελούς συμβουλευτικής 
επιτροπής 

(α) Π ρέπει να παρακολουθούν την εξέλιξη της διδακτο¬ 
ρικής διατριβής με συμμετοχή στα σεμινάρια στα οποία 
ο/η υποψήφιος/α διδάκτορας θα παρουσιάζει, τουλάχι¬ 
στον μια φορά ανά έτος, την πρόοδο της ερευνητικής 
εργασίας του/της, υποβάλλοντας τυχόν παρατηρήσεις 
επί των αναλυτικών υπομνημάτων του. 

(β) Πρέπει σε συνεργασία με τον/την επιβλέποντα/ 
ουσα καθηγητή/τρια και τον/την υποψήφιο/α διδάκτορα 
να μεριμνούν για την κατάθεση της έκθεσης προόδου 
στη Σ.Τ., μετά τη λήξη κάθε ακαδημαϊκού έτους, κατά 
την περίοδο από 1/9 έως 31/10. 

(γ) Με την ολοκλήρωση της συγγραφής της ΔΔ και 
μετά την υποβολή αίτησης του/της υποψηφίου/ας για 
υποστήριξή της, εφόσον την εγκρίνουν, συντάσσουν 
αναλυτική εισηγητική έκθεση προς τη Σ.Τ. ζητώντας τον 
ορισμό Επταμελούς Εξεταστικής Επιτροπής, όπως περι- 
γράφεται παρακάτω στο άρθρο 12. 

(δ) Πρέπει να ολοκληρώσουν τις παρατηρήσεις τους 
σε καθαρογραμμένο αντίτυπο της διατριβής μέσα σε 
3 μήνες, με εξαίρεση τους μήνες Ιούλιο και Αύγουστο, 
από την ημέρα που θα την παραδώσει ο/η υποψήφιος/α 
διδάκτορας. 


4. Δικαιώματα υποψηφίου/ας διδάκτορα 

Έχει το δικαίωμα, εκτός από τα δικαιώματα που απορ¬ 
ρέουν από τις υποχρεώσεις του επιβλέποντα/ουσας 
καθηγητή/τριας και των μελών της Συμβουλευτικής 
Επιτροπής: 

(α) να ζητήσει σύγκληση της Τριμελούς Συμβουλευτι¬ 
κής Επιτροπής, που αποφασίζει κατά πλειοψηφία τελε¬ 
σίδικα, σε περίπτωση διαφωνίας με τον/την επιβλέπο- 
ντα/ουσα καθηγητή/τρια για την πορεία της διατριβής. 

(β) να δημοσιεύσει τα αποτελέσματα της διατριβής του 
αποκλειστικά σε συνεργασία με τον/την επιβλέποντα/ 
ουσα καθηγητή/τρια. Σε περίπτωση που ο/η τελευταί- 
ος/α δεν επιθυμεί να συμμετάσχει ως συν-συγγραφέας, 
είναι υποχρεωμένος/η να χορηγήσει έγγραφη άδεια όταν 
του ζητηθεί. Αν ο επιβλέπων καθηγητής δεν το πράξει, 
έχει το δικαίωμα να ανακοινώσει τα αποτελέσματα της 
διατριβής του ή να τα στείλει για δημοσίευση 18 μήνες 
μετά τη λήψη του Διδακτορικού Διπλώματος, εφόσον 
δεν συντρέχουν συμβατικές υποχρεώσεις από ερευνη¬ 
τικά προγράμματα και συνεργασίες. 

(γ) η συμμετοχή άλλων συν-συγγραφέων σε πιθανές 
δημοσιεύσεις προϋποθέτει τις σύμφωνες γνώμες του/ 
της ΥΔ και του/της επιβλέποντα/ουσας. 

5. Δικαιώματα επιβλέποντα/ουσας καθηγητή/τριας 

(α) Δικαιούται να ζητά την εκτέλεση - επανάληψη πει¬ 
ραμάτων παρουσία του. 

(β) Δικαιούται να συμμετέχει ως συν-συγγραφέας σε 
όλες τις δημοσιεύσεις που θα προκύψουν από τη διδα¬ 
κτορική διατριβή. 

6. Δικαιώματα μελών Τριμελούς Συμβουλευτικής Επι¬ 
τροπής 

(α) Δικαιούνται να ζητήσουν την επανάληψη πειραμά¬ 
των παρουσία τους, μετά από συνεννόηση με τον/την 
επιβλέποντα/ουσα καθηγητή/τρια, ώστε ο/η υποψήφι¬ 
ος/α να μην επαναλαμβάνει πειράματα άσκοπα. 

(β) Δικαιούνται να συμμετέχουν, ως συν-συγγραφείς, 
σε δημοσιεύσεις οι οποίες θα προκύψουν από τη διατρι¬ 
βή, εφόσον η συμμετοχή τους στις αντίστοιχες φάσεις 
της διατριβής ήταν ουσιαστική και εφόσον συμφωνούν 
τόσο ο/η υποψήφιος/α διδάκτορας όσο και ο/η επιβλέ- 
πων/ουσα καθηγητής/τρια. 

Άρθρο 12. 

Ορισμός Επταμελούς Εξεταστικής Επιτροπής 

Μετά την ολοκλήρωση της συγγραφής της Διδακτο¬ 
ρικής Διατριβής, ο/η υποψήφιος/α διδάκτορας υποβάλ¬ 
λει αίτηση στην Τριμελή Συμβουλευτική Επιτροπή, με 
κοινοποίηση στη Γραμματεία, για δημόσια υποστήριξη 
και αξιολόγησή της. Η Τριμελής Συμβουλευτική Επιτρο¬ 
πή, αποφασίζει για την έγκριση ή την αιτιολογημένη 
απόρριψη της αίτησης. Εάν η Τριμελής Συμβουλευτική 
Επιτροπή δεν εγκρίνει την αίτηση του/της υποψηφίου/ 
ας διδάκτορα, του/της δίνει αναλυτικά επιστημονικές 
παρατηρήσεις - βελτιώσεις καθώς και χρονοδιάγραμ¬ 
μα υλοποίησης. Εφόσον εγκρίνει την αίτηση, συντάσ¬ 
σει αναλυτική Εισηγητική Έκθεση προς τη Σ.Τ. Στην 
Εισηγητική Έκθεση καταγράφεται η ολοκλήρωση της 
εκπόνησης της διδακτορικής διατριβής και προτείνεται 
ο ορισμός Επταμελούς Εξεταστικής Επιτροπής για τον/ 
την υποψήφιο/α διδάκτορα. Η Τριμελής Συμβουλευτική 

Επιτροπή έχει δικαίωμα να προτείνει τα μέλη της Επταμε- 
λούς Εξεταστικής Επιτροπής. Η πρόταση των μελών της 
Τριμελούς Συμβουλευτικής Επιτροπής για τα τέσσερα 
άλλα μέλη της εξεταστικής επιτροπής, γνωστοποιείται 
στον/την υποψήφιο/α διδάκτορα, που έχει το δικαίωμα 
να την προσυπογράψει ή να κάνει έγγραφη παρέμβαση, 
πριν γίνει η συζήτηση στη Σ.Τ. 

Η Σ.Τ. μετά την κατάθεση θετικής Εισηγητικής Έκθε¬ 
σης από την Τριμελή Συμβουλευτική Επιτροπή, ορίζει 
Επταμελή Εξεταστική Επιτροπή για την αξιολόγηση της 
διδακτορικής διατριβής του/της υποψήφιου/ας διδά¬ 
κτορα. Σε αυτή μετέχουν τα μέλη της Τριμελούς Συμ¬ 
βουλευτικής Επιτροπής και τέσσερα επιπλέον μέλη που 
πληρούν τα κριτήρια του άρθρου 39 παρ. 2 β' εδάφιο του 
ν. 4485/2017. Τουλάχιστον δύο (2) από τα μέλη της Επτα- 
μελούς Εξεταστικής Επιτροπής πρέπει να ανήκουν στο 
Τμήμα Χημείαςτου ΑΠΘ και τουλάχιστον τέσσερα μέλη 
της επταμελούς πρέπει να είναι μέλη ΔΕΠ. Στην πρόταση 
βεβαιώνεται ότι τα προτεινόμενα μέλη της Εξεταστικής 
Επιτροπής έχουν την ίδια ή συναφή επιστημονική ει¬ 
δικότητα με το επιστημονικό πεδίο της διδακτορικής 
διατριβής. Προκειμένου να συγκροτηθεί η Επταμελής 
Εξεταστική Επιτροπή, τα αφυπηρετήσαντα μέλητηςΤρι- 
μελούς Συμβουλευτικής Επιτροπής αντικαθίστανται από 
νέα μέλη που πληρούν τα κριτήρια του άρθρου 39 παρ. 
2 β'εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Άρθρο 13. 

Διαδικασία αξιολόγησης και κρίσης της 

διδακτορικής διατριβής 

Η ανάπτυξη της διατριβής γίνεται δημόσια, στα ελλη¬ 
νικά ή στα αγγλικά μετά από σχετική ανακοίνωση της 
ημερομηνίας της δημόσιας παρουσίασης. Η διδακτο¬ 
ρική διατριβή υποστηρίζεται από τον/την υποψήφιο/α 
διδάκτορα, επί 30-45 λεπτά, ενώπιον της Επταμελούς 
Εξεταστικής Επιτροπής. Η διαδικασία της δημόσιας υπο¬ 
στήριξης προϋποθέτει τη φυσική παρουσία τουλάχιστον 
των τεσσάρων (4) μελών της Επταμελούς Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο/Η υποψήφιος/α απαντά 
στη συνέχεια στις ερωτήσεις των μελών της Επταμε¬ 
λούς Εξεταστικής Επιτροπής. Με τη σύμφωνη γνώμη 
της Επταμελούς Εξεταστικής Επιτροπής είναι δυνατό 
να προηγηθούν ερωτήσεις και από το ακροατήριο. Τα 
μέλη του ακροατηρίου μπορούν να υποβάλλουν στον/ 
την εξεταζόμενο/νη μόνο διευκρινιστικές ερωτήσεις και 
όχι ερωτήσεις ελέγχου των γνώσεών του/της. Ακολου¬ 
θεί εξέταση του/της υποψήφιου/ας διδάκτορα από τα 
μέλη της εξεταστικής επιτροπής, παρουσία ή απουσία 
του υπολοίπου ακροατηρίου, κατά την κρίση της εξε¬ 
ταστικής επιτροπής με βάση την κείμενη νομοθεσία. Η 
όλη διαδικασία δεν επιτρέπεται να υπερβαίνει τις δύο 
(2) ώρες. Στη συνέχεια ο/η υποψήφιος/α αποχωρεί και η 
Επταμελής Εξεταστική Επιτροπή συσκέπτεται και κρίνει 
τη διατριβή ως προς την ποιότητα, την πληρότητα, την 


πρωτοτυπία και τη συμβολή της στην επιστήμη και με 
βάση αυτά τα κριτήρια διατυπώνει την τελική της κρίση 
και τη βαθμολογεί. Η έγκριση και βαθμολόγηση βεβαι¬ 
ώνεται με σχετικό Πρακτικό. Η Διδακτορική Διατριβή 
εγκρίνεται με πλειοψηφία τουλάχιστον πέντε (5) μελών 
της Επταμελούς Εξεταστικής Επιτροπής. Το Πρακτικό 
υπογράφεται από όλα τα συμμετέχοντα στη διαδικασία 
της αξιολόγησης της διατριβής μέλη της Επταμελούς 
Εξεταστικής Επιτροπής και διαβιβάζεται διαμέσου της 
Γραμματείας, στη Σ.Τ. 

Η διατριβή, μετά την έγκρισή της, αξιολογείται με βάση 
την ακόλουθη κλίμακα:Άριστα με διάκριση,Άριστα, Λίαν 
Καλώς, Καλώς. Η έγκριση της διδακτορικής διατριβής βε¬ 
βαιώνεται με πρακτικό το οποίο περιλαμβάνει: (α) την ει¬ 
σήγηση του/της επιβλέποντα/ουσας καθηγητή/τριας, (β) 
την απόφαση έγκρισης και τη βαθμολογία της διατριβής, 
(γ) αιτιολόγηση της ψήφου των μελών της επταμελούς 
επιτροπής (δ) όσες πληροφορίες κρίνουν απαραίτητες 
τα μέλη της, με την ευθύνη του/της επιβλέποντα/ουσας 
καθηγητή/τριας π.χ. ύπαρξη πρωτότυπων δημοσιεύσε¬ 
ων. Το πρακτικό αυτό υποβάλλεται στο Τμήμα. 

Επισημαίνεται ότι ο βαθμός «Άριστα με διάκριση» δίνε¬ 
ται σε όλως εξαιρετικές περιπτώσεις μετά από εισήγηση 
του επιβλέποντα καθηγητή, συνοδευτική έκθεσή του 
όπου αιτιολογεί αναλυτικά γιατί το ερευνητικό έργο του 
υποψηφίου αξίζει αυτή τη διάκριση στηριζόμενος σε 
αντικειμενικά κριτήρια όπως ενδεικτικά: (α) βραβεία από 
διεθνείς επιστημονικούς φορείς, β) δημοσιεύσεις με έργο 
αποκλειστικά από τη διατριβή του υποψηφίου σε διεθνή 
επιστημονικά περιοδικά που ξεφεύγουν από τα όρια μιας 
θεματικής ενότητας (π.χ. ΝΒΐυι-θ, 5ςίθΐτςθ), γ) τουλάχιστον 
3 δημοσιεύσεις από τη ΔΔ στα 5 καλύτερα περιοδικά της 
αντίστοιχης θεματικής ενότητας, όπως αυτά ιεραρχού¬ 
νται από τους διεθνείς βιβλιογραφικούς οργανισμούς με 
κριτήριο το Συντελεστή Απήχησής τους (ΙιπρΒςΐ ΡθςΐοΓ), 
δ) δημοσιεύσεις όπου ο υποψήφιος διδάκτορας είναι 
Υπεύθυνος Συγγραφέας Αλληλογραφίας ((ΖοΐΎθεροηάίης 
ΒυΐάοΓ), ε) ευρεσιτεχνίες ή σημαντικές καινοτομίες που 
προέκυψαν από τη διατριβή και ε) διεθνή αναγνώριση 
των αποτελεσμάτων της διατριβής. Επιπλέον είναι απα¬ 
ραίτητη η θετική γνώμη του αντιστοίχου Εργαστηρίου 
όπου εκπονήθηκε η διατριβή που αναφέρεται στην εν 
γένει παρουσία του υποψηφίου διδάκτορα καθ' όλη τη 
διάρκεια της εκπόνησής της. Τέλος, για τη διάκριση αυτή 
απαιτείται ομόφωνη έγκριση της επταμελούς εξεταστικής 
επιτροπής και θετική ψήφος των 3/4 των μελών της Σ.Τ. 

Άρθρο 14. 

Κείμενο της διδακτορικής διατριβής 

Ο/Η ΥΔ οφείλει να προβεί σε τυχόν διορθώσεις του 
κειμένου της διατριβής ή αλλαγές που θα του/της υπο¬ 
δειχθούν κατά την κρίση της Τριμελούς Συμβουλευ¬ 
τικής Επιτροπής πριν την κατάθεσή της. Η διατριβή 
υποβάλλεται γραμμένη στην ελληνική γλώσσα, εκτός 
αν κατά την αίτηση της εκπόνησης της ΔΔ έχει εγκρίνει 
η Σ.Τ. να γραφτεί στην αγγλική γλώσσα. Τονίζεται ότι 
σε εξαιρετικές μόνο περιπτώσεις μετά από αίτηση του/ 
της υποψηφίου/ας στην οποία συνηγορεί ο επιβλέπων/ 
ουσα καθηγητής/τρια, και σύμφωνη γνώμη της Σ.Τ., η ΔΔ 
μπορεί να υποβληθεί στην αγγλική γλώσσα. Ως τέτοιες 

περιπτώσεις μπορούν να εξετάζονται οι εξής: (α) αλλο¬ 
δαπός υποψήφιος με μη επάρκεια ελληνικής γλώσσας, 
(β) έλληνας/ίδα υποψήφιος/α, όταν ένα τουλάχιστον από 
τα μέλη της τριμελούς συμβουλευτικής επιστολής είναι 
αλλοδαπός/ή χωρίς επάρκεια ελληνικής γλώσσας και ο/η 
υποψήφιος/α έχει εκπονήσει μέρος της διδακτορικής 
διατριβής του/της σε πανεπιστήμιο της αλλοδαπής, με 
συνολική παραμονή του/της εκεί τουλάχιστον το μισό 
του χρόνου εκπόνησής της, που θα προκύπτει από τις 
εκθέσεις προόδου. Στην ανωτέρω περίπτωση (β), ο/η 
υποψήφιος/α υποχρεούται να συμπεριλάβει ως παράρ¬ 
τημα στη διδακτορική διατριβή περίληψη στην ελληνική 
γλώσσα, η οποία να έχει έκταση τουλάχιστον όση το 30% 
του αγγλικού κειμένου, στην οποία να περιέχεται τουλά¬ 
χιστον η εισαγωγή, ο σκοπός και τα συμπεράσματα της 
διατριβής. Η διατριβή εκτυπώνεται σε μέγεθος Α4 και 
παραδίδεται σε 7 τουλάχιστον αντίτυπα που προωθού¬ 
νται στα μέλη της επταμελούς εξεταστικής επιτροπής. 
Πρότυπα εξωφύλλου και πρώτων φύλλων παρέχονται 
στο Παράρτημα του παρόντος Κανονισμού. 

Άρθρο 15. 

Ακαδημαϊκή δεοντολογία 

Καταθέτοντας τη Διδακτορική Διατριβή ή δημοσιεύο¬ 
ντας οποιαδήποτε εργασία, ο/η ΥΔ υποχρεούται να ανα¬ 
φέρει αν χρησιμοποίησε το έργο και τις απόψεις άλλων. Η 
αντιγραφή θεωρείται σοβαρό ακαδημαϊκό παράπτωμα. 
Λογοκλοπή θεωρείται η αντιγραφή εργασίας κάποιου/ας 
άλλου/ης, καθώς και η χρησιμοποίηση εργασίας άλλου/ 
ης -δημοσιευμένης ή μη- χωρίς τη δέουσα αναφορά. Η 
παράθεση οποιουδήποτε υλικού τεκμηρίωσης, ακόμη 
και από μελέτες του/της ιδίου/ας του/της υποψηφίου/ 
ας, χωρίς σχετική αναφορά, μπορεί να στοιχειοθετήσει 
απόφαση της Συνέλευσης του οικείου Τμήματος για δι¬ 
αγραφή του/της. Στις παραπάνω περιπτώσεις, μετά από 
αιτιολογημένη εισήγηση του/της επιβλέποντα/ουσας 
καθηγητή/τριας, η Συνέλευση του Τμήματος μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημα¬ 
ϊκής δεοντολογίας παραπέμπεται στη Συνέλευση του 
Τμήματος για κρίση. Ως παραβάσεις θεωρούνται και τα 
παραπτώματα της αντιγραφής ή της λογοκλοπής και 
γενικότερα κάθε παράβαση των διατάξεων περί πνευ¬ 
ματικής ιδιοκτησίας. Επίσης σημειώνεται ότι κάθε υπο¬ 
ψήφιος/α διδάκτορας είναι υποχρεωμένος/η να γνωρίζει 
και να τηρεί με επιμέλεια και σχολαστικά τους κανόνες 
υγιεινής και ασφάλειας, όπως αυτοί περιγράφονται στο 
Παράρτημα του παρόντα κανονισμού. 

Άρθρο 16. 

Δικαιολογητικά για την αναγόρευση των 

διδακτόρων 

Μετά την παρουσίαση της διδακτορικής διατριβής 
υποβάλλονται στη Γραμματεία του Τμήματος: 

α. Από τον επιβλέποντα/ουσα καθηγητή/τρια: 

ί) το διαβιβαστικό της εισήγησής του και του πρακτι¬ 
κού της επταμελούς εξεταστικής επιτροπής, 

Μ) η εισήγησή του και 

ϋί) το πρακτικό της επταμελούς εξεταστικής επιτροπής. 


β. Από τον/την υποψήφιο/α διδάκτορα: 
Αναλυτικότερες οδηγίες για τα απαιτούμενα δικαιολο- 
γητικά που πρέπει ο/η ΥΔ να προσκομίσει, ανα- 
φέρονται στο Παράρτημα. 

Άρθρο 17. 

Αναγόρευση και καθομολόγηση διδακτόρων 
Η Σ.Τ. αναγορεύει και καθομολογεί τον/την υποψή¬ 
φιο/α διδάκτορα σε δημόσια Συνεδρίαση του Τμήμα¬ 
τος, παρουσία του/της υποψήφιου/ας διδάκτορα. Ο/Η 
Πρόεδρος του Τμήματος θέτει υπόψη του σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της διδακτορικής διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
Διδάκτορα του Τμήματος. Στη Συνεδρίαση παρίσταται 
ο/η Πρύτανης ή ο/η Αντιπρύτανης, ενώ μπορεί να παρί- 
σταται και ο/η Κοσμήτορας. Η τελετή αναγόρευσης και 
καθομολόγησης, καθώς και ο τύπος του Διδακτορικού 
Διπλώματος του/της διδάκτορος ακολουθεί τα πρότυπα 
σχετικών αποφάσεων της Συγκλήτου του ΑΠΘ 1 . 

Η τελετή αναγόρευσης και καθομολόγησης διενεργεί- 
ται τρεις (3) φορές ανά ακαδημαϊκό έτος. 

Π ριν την αναγόρευση, ο/η ΥΔ έχει την υποχρέωση να 
προσκομίσει τα απαραίτητα δικαιολογητικά στη γραμ¬ 
ματεία, και να καταθέσει αντίγραφα της διδακτορικής 
διατριβής στους αρμόδιους φορείς, όπως περιγράφο- 
νται στο Παράρτημα. Ο τύπος του χορηγούμενου τίτλου 
(Διδακτορικό Δίπλωμα), στον οποίον αναγράφεται και η 
περιγραφική βαθμολογία, δίνεται στο Παράρτημα. Ο/Η 
υποψήφιος/α διδάκτορας πριν από την αναγόρευση και 
καθομολόγησή του/της από την Συνέλευση του Τμήμα- 
τος, μπορεί να αιτηθεί χορήγηση Βεβαίωσης Επιτυχούς 
Αποπεράτωσης ή Αξιολόγησης της ΔΔ. Μετά την ανα¬ 
γόρευση, χορηγείται στον/στην Διδάκτορα Αντίγραφο 
Διδακτορικού Διπλώματος. Το Διδακτορικό Δίπλωμα 
(μεμβράνη), υπογράφεται από τον/την Πρύτανη, τον/ 
την Πρόεδρο και τον/την Προϊστάμενο/η Γραμματείας 
του Τμήματος και φέρει τη σφραγίδα του ΑΠΘ. 

Άρθρο 18. 

Ισχύς του Κανονισμού Διδακτορικών Σπουδών 

και Μεταβατικές διατάξεις 

Σύμφωνα με το άρθρο 85 παρ. 5 του ν. 4485/2017, 
όλοι/ες οι υποψήφιοι/ες διδάκτορες του Τμήματος 
εντάσσονται στις διατάξεις του ν. 4485/2017 και στον 
παρόντα Κανονισμό Διδακτορικών Σπουδών, που περι¬ 
λαμβάνει ως παράρτημα τον τύπο της ΔΔ, οδηγίες για 
τη βαθμολόγηση της διατριβής, τα δικαιολογητικά των 
διδακτόρων καθώς και τους Κανόνες Υγιεινής και Ασφά¬ 
λειας που εφαρμόζονται στο Τμήμα Χημείας. Η τροπο¬ 
ποίησή του παρόντα κανονισμού είναι δυνατή μόνο από¬ 
φαση της Συνέλευσης του Τμήματος και έγκριση από τη 
Σύγκλητο του ΑΠΘ. Η Σ.Τ. είναι αρμόδια για τη ρύθμιση 
οποιοσδήποτε έκτακτου ζητήματος ανακύπτει και δεν 
προβλέπεται στον παρόντα κανονισμό. 

1 Απόφαση της Συγκλήτου (συνεδρίαση με αριθμό 2913/23-7- 
2015, έγγραφο με αριθμό 5288/4-11-2015) με θέμα: «Εξορθολογι- 
σμός της Γραμματειακής Υποστήριξης των Σχολών και Τμημάτων 
του ΑΠΘ». 

ΠΑΡΑΡΤΗΜΑ 


ΤΥΠΟΣ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 



ΕΛΛΗΝΙΚΗ ΔΗΜΟΚΡΑΤΙΑ 
ΛΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
ΣΧΟΛΗ ΘΕΤΙΚΩΝ ΕΠΙΣΤΗΜΩΝ 
ΤΜΗΜΑ ΧΗΜΕΙΑΣ 

Αριθμ. Πιστοπ.:. 

ΑΝΤΙΓΡΑΦΟ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 

ΠΙΣΤΟΠΟΙΕΙΤΑΙ ΟΤΙ: 

Ο/Η «ΕΠΩΝΥΜΟ» «ΟΝΟΜΑ» το» «ΠΑΤΡΩΝΥΜΟ» 
Τόπος γέννησης: «Τόπος γέννησης» 


μετά τη νόμιμη δοκιμασία για το διδακτορικό δίπλωμα όπως ορίζει ο νόμος, 
κρίθηκε άξιος/α του διπλώματος αυτού και αναγορεύθηκε διδάκτορας του Τμήματος 

ΧΗΜΕΙΑΣ 

της ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ 
στις «ημερομηνία αναγόρευσης» 
με βαθμό «ΠΕΡΙΓΡΑΦΙΚΗ ΒΑΘΜΟΛΟΓΙΑ*» 

(*ΑΡΙΣΤΑ ΜΕ ΔΙΑΚΡΙΣΗ, ΑΡΙΣΤΑ, ΑΙΑΝ ΚΑΛΩΣ, ΚΑΑΩΣ)» 

Το πιστοποιητικό αυτό χορηγείται για χρήση στην Ελλάδα ή στο εξωτερικό και υπογράφεται από την 
Προϊσταμένη της Γραμματείας του Τμήματος, σύμφωνα με την υπ’ αριθμ. 17992/29.01.2015 Πρυτανική 
Απόφαση (ΦΕΚ 334/10.03.2015, τ. Β’). 

Θεσσαλονίκη, «ημερομηνία έκδοσης» 

Με εντολή του Πρύτανη 

Η ΠΡΟΪΣΤΑΜΕΝΗ 

ΤΗΣ ΓΡΑΜΜΑΤΕΙΑΣ ΤΟΥ ΤΜΗΜΑΤΟΣ 


ΟΝΟΜΑΤΕΠΩΝΥΜΟ 
ΤΗΣ ΓΡΑΜΜΑΤΕΑΣ ΤΟΥ ΤΜΗΜΑΤΟΣ 

Βαθμολογική Κλίμακα Επιτυχία.:: 

α) Άριστα με διάκριση 
β) Άριστα 
γ) Λίαν Καλώς 
δ) Καλώς 

Το παρόν αποτελεί αντίγραφο του προιτότυπου πτυχίου στη νεοελληνική 

1ιηρ://\ν\ν\ν.ς1ιοηι.3ΐιί1ι.2Γ/ Α.Π.Θ. - Τμήμα Χημείας, 54124 Τηλ. 2310997680 Ρηχ: 2310997642 6-ιιΐίπ1: ίηίό@<:1ιαιι.3ΐιΙ1ι.2Χ 

ΔΙΚΑΙΟΛΟΓΗΤΙΚΑ 

ΔΙΚΑΙΟΛΟΓΙ-ΠΊΚΑ ΠΟΥ ΠΡΕΠΕΙ ΝΑ ΥΠΟΒΑΛΛΟΥΝ ΟΙ ΥΠΟΨΗΦΙΟΙ ΔΙΔΑΚΤΟΡΕΣ ΠΡΙΝ ΤΗΝ ΑΝΑΓΟΡΕΥΣΗ ΤΟΥΣ 

Από τον/την ΥΔ, μετά την παρουσίαση της διδακτορικής διατριβής, επιστρέφεται η Ακαδημαϊκή Ταυτότητα και 
υποβάλλονται στη Γραμματεία του Τμήματος: 

ι) Υπεύθυνη δήλωση ότι δεν έχει κατατεθεί μέρος ή ολόκληρη η διατριβή σε άλλο ΑΕΙ του εσωτερικού ή του 
εξωτερικού για κρίση. 

ιι) Βεβαίωση της Βιβλιοθήκης τουΤμήματος ότι δεν έχει καμία εκκρεμότητα με το Σύστημα Βιβλιοθηκών του ΑΠΟ 
{απαιτείται ένα ανάτυπο της διδακτορικής διατριβής). 

ιιι) Βεβαίωση της Κεντρικής Βιβλιοθήκης του ΑΠΟ ότι έχει παραδώσει σε έντυπη και ηλεκτρονική μορφή τη δι¬ 
ατριβή. Διευκρινίζεται ότι πριν την κατάθεση των προαναφερόμενων δικαιολογητικών πρέπει να έχει τυπωθεί και 
συμπληρωθεί το έντυπο της Βιβλιοθήκης από τον/την ΥΔ και να έχει σφραγιστεί από τη Γραμματεία του Τμήματος. 

ιν) Ένα ανάτυπο της τελικής μορφής της διδακτορικής διατριβής το οποίο αποστέλλεται από τη Γραμματεία του 
Τμήματος στο Εθνικό Κέντρο Τεκμηρίωσης (ΕΚΤ). 

ν) Έντυπο κατάθεσης νέας διδακτορικής διατριβής για να ενταχθεί στο ΕΑΔΔ*. 

νί) Αίτηση και παράβολο για την έκδοση του αντιγράφου του Διδακτορικού Διπλώματος. 

* Η κατάθεση των διδακτορικών διατριβών στο ΕΑΔΔ είναι υποχρεωτική και αποτελεί ένα από τα τελευταία βήματα 
πριν την απονομή του διδακτορικού τίτλου. 

Μετά την έγκριση της διδακτορικής διατριβής και προκειμένου να χορηγηθεί το αντίγραφο του τίτλου πρέπει να 
ολοκληρωθεί η παρακάτω ροή εργασιών: 

Η Γραμματεία τουΤμήματος εισέρχεται στο Σύστημα Διαχείρισης και Ηλεκτρονικής Κατάθεσης Διδακτορικών 
διατριβών του ΕΑΔΔ (ΓιΐΐρΥ/ρΓιάιηΒ.θΚΐ.ςι') και καταχωρεί τα απαιτούμενα στοιχεία κάθε νέας διδακτορικής διατρι¬ 
βής που εγκρίνεται από το Τμήμα. 

Με την ολοκλήρωση της καταχώρησης, από το εξουσιοδοτημένο άτομο της γραμματείας, αποστέλλεται αυτόματα 
από το σύστημα ηλεκτρονικό μήνυμα στον διδάκτορα, ότι οφείλει να εισέλθει στο σύστημα και να καταχωρήσει 
τα απαιτούμενα στοιχεία της εργασίας του στα ελληνικά και στα αγγλικά, και να επισυνάψει το αρχείο του πλήρους 
κειμένου της διατριβής. Η εργασία πρέπει να είναι στην τελική της μορφή μετά από τις επισημάνσεις της εξεταστι¬ 
κής επιτροπής. 

Το ΕΚΤ λαμβάνει την εγγραφή της εργασίας, την ελέγχει και εάν είναι αποδεκτή, ενημερώνει 

ηλεκτρονικά τη γραμματεία ότι έχει κατατεθεί η Διδακτορική Διατριβή στο ΕΚΤ. 

ΟΔΗΓΙΕΣ ΓΙΑ ΤΗΝ ΕΝΤΥΠΗ ΜΟΡΦΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 
Τα ανάτυπα της διδακτορικής διατριβής πρέπει να είναι βιβλιοδετημένα και τυπωμένα σε μέγεθος Α4 και στις 
δυο όψεις.Το εξώφυλλο θα πρέπει να είναι τυπωμένο σε σκληρό χαρτόνι χρώματος μπεζ. Στη ράχη των αντιτύπων 
είναι απαραίτητη η αναγραφή του ονόματος, του αρχικού του πατρώνυμου, του επωνύμου του/της υποψήφιου/ας 
διδάκτορα, οι λέξεις «ΔΙΔΑΚΤΟΡΙΚΗ ΔΙΑΤΡΙΒΗ» και το έτος παρουσίασης της στην Επταμελή Εξεταστική Επιτροπή. 
Παρακάτω απεικονίζεται η μορφή που πρέπει να έχουν οι αρχικές σελίδες των ανατύπων της διατριβής: 


ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ 


ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΘΕΣΣΑΛΟΝΙΚΗΣ 


ΣΧΟΛΗ ΘΕΤΙΚΩΝ ΕΠΙΣΤΗΜΩΝ 

ΣΧΟΛΗ ΘΕΤΙΚΩΝ ΕΠΙΣΤΗΜΩΝ 


ΤΜΗΜΑ ΧΗΜΕΙΑΣ 

ΤΜΗΜΑ ΧΗΜΕΙΑΣ 

που εκπονήθηκε στο Εργαστήριο {Ονομα Εργαστηρίου, Τομέα 
και Τμήματος του Πανεπιστημίου} 

Ημερομηνία προφορικής εξέτασης: {ημερομηνία} 

Τίτλος ΟΝΟΜΑΤΕΠΩΝΥΜΟ - Επιβλέπουν Καθηγητής 

Τίτλος ΟΝΟΜΑΤΕΠΩΝΥΜΟ - (Μέλος συμβουλευτικής 
επιτροπής) 

Τίτλος ΟΝΟΜΑΤΕΠΩΝΥΜΟ - (Μέλος συμβουλευτικής 
επιτροπής) 

Τίτλος ΟΝΟΜΑΤΕΠΩΝΥΜΟ - (Πανεπιστήμιο ... ) 

Τίτλος ΟΝΟΜΑΤΕΠΩΝΥΜΟ - (Πανεπιστήμιο ... ) 

Τίτλος ΟΝΟΜΑΤΕΠΩΝΥΜΟ - (Πανεπιστήμιο ... ) 

Τίτλος ΟΝΟΜΑΤΕΠΩΝΥΜΟ - (Πανεπιστήμιο ... ) 


'ΕΓ 

«3- 

8- 

ο 

ο» 

>ε· 

* 

*«« 

& 

I» 

* 

ο 

0 


'3 

£ 


Η Επταμελής Εξεταστική Επιτροπή που ορίστηκε 

σύμφωνα με τη Σ.Τ..για την κρίση της 

Διδακτορικής Διατριβής του {Ονοματεπώνυμο}. 

(π.χ. Χημικού), συνήλθε σε συνεδρίαση στο 
Αριστοτέλειο Πανεπιστημίου Θεσσαλονίκης την 
{Ημερομηνία}, όπου παρακολούθησε την υποστήριξη 
της διατριβής με τίτλο {Τίτλος (έντονη μορφή)}. Η 
επιτροπή έκρινε ομόφωνα (ή με ψήφους ... υπέρ ... 
κατά, ονοματεπώνυμα μειοψηφούντων) ότι η διατριβή 
είναι πρωτότυπη και αποτελεί ουσιαστική συμβολή στην 
πρόοδο της Επιστήμης. 


ΤΑ ΜΕΛΗ ΤΗΣ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ 

© Όνομα Αρχικό Γράμμα Πατρωνύμου Επίθετο 
{π.χ. Γεώργιος Ν. Παπαδόπουλος} 

© Α.Π.Θ. 

{Τίτλος Διδακτορικής Διατριβής} 

Ι3ΒΝ 


«Η έγκριση της παρούσης Διδακτορικής Διατριβής από το 
Τμήμα Χημείας του Αριστοτελείου Πανεπιστημίου 
Θεσσαλονίκης δεν υποδηλώνει αποδοχή των γνωμών του 
συγγραφέα» (Ν. 5343/1932, άρθρο 202, παρ. 2). 

ΚΑΝΟΝΕΣ ΥΓΙΕΙΝΗΣ ΚΑΙ ΑΣΦΑΛΕΙΑΣ 

ΚΑΝΟΝΕΣ ΥΓΙΕΙΝΗΣ ΚΑΙ ΑΣΦΑΛΕΙΑΣ ΠΟΥ ΙΣΧΥΟΥΝ ΓΙΑ ΤΙΣ ΔΙΔΑΚΤΟΡΙΚΕΣ ΣΠΟΥΔΕΣ ΣΤΟ ΤΜΗΜΑ ΧΗΜΕΙΑΣ 
ΤΟΥ ΑΠΟ 

Τα εργαστήρια χημείας είναι γενικότερα εκπαιδευτικοί και ερευνητικοί χώροι με πολλές ιδιαιτερότητες όπου 
εκτελούνται δυνητικά επικίνδυνες διαδικασίες και γι'αυτό πρέπει να δίνεται μεγάλη σημασία στις καθορισμένες 
οδηγίες εργασίας μέσα σ' αυτά. 

Οι κυριότεροι κίνδυνοι που δύναται να υφίστανται σε ένα εργαστήριο χημείας σε περίπτωση αμέλειας ή αγνόησης 
βασικών κανόνων προφύλαξης είναι αυτοί της φωτιάς, των εκρήξεων, των κοψιμάτων, των χημικών δηλητηριάσεων 
και των εγκαυμάτων. Επίσης υφίστανται κίνδυνοι από τα γλιστερά δάπεδα ή σκάλες, από ελαττωματικές ηλεκτρικές 
συσκευές, από τη συσσώρευση σκόνης, κ.ά. Εκτός από τους παραπάνω άμεσους κινδύνους, υπάρχουν και αυτοί 
που η εκδήλωση των συνεπειών τους εμφανίζεται λιγότερο άμεσα. Πρόκειται κυρίως για έκθεση σε χημικές ουσίες 
που μπορεί να προκαλέσουν αλλεργικές αντιδράσεις ή να βλάψουν μακροπρόθεσμα βασικά όργανα του σώματος 
μας, όπως το ήπαρ, αλλά και για έκθεση σε ακτινοβολίες. Οι κίνδυνοι αυτοί μπορούν να ελαχιστοποιηθούν ή να 
εξαλειφθούν με τη συμμόρφωση όλων σε μια σειρά από σωστές εργαστηριακές πρακτικές και κανόνες. 

Η ασφάλεια των ίδιων χώρων είναι επίσης απαραίτητη προϋπόθεση για τη διασφάλιση τόσο του ακριβού εξοπλι¬ 
σμού όσο και των πολύτιμων αποκτηθέντων αποτελεσμάτων. Οι παρακάτω βασικοί κανόνες οφείλουν να εφαρμό¬ 
ζονται από όλους τους συμμετέχοντες στο ΠΜΣ του τμήματος με προσωπική τους ευθύνη. 

Συγκεκριμένα οι υποψήφιοι διδάκτορες οφείλουν: 

1) Να ενημερώνουν τους επιβλέποντες για κάθε πρόβλημα υγείας που έχουν και τους είναι γνωστό πριν ξεκι¬ 
νήσουν την πειραματική τους εργασία ή οποιοδήποτε πρόβλημα ανακύψει κατά τη διάρκεια της εκπόνησης της. 

2) Να είναι κατάλληλα ενδεδυμένοι (ρούχα, παπούτσια, ποδιά) και να χρησιμοποιούν τα κατάλληλα προφυλακτικά 
μέσα (γυαλιά ασφαλείας, γάντια, μάσκες, εργασία σε απαγωγό), σύμφωνα με τις υποδείξεις του επιβλέποντα τους. 

3) Να γνωρίζουν τις στοιχειώδεις ενέργειες αντιμετώπισης ατυχήματος. 

4) Να ενημερώνονται και να γνωρίζουν τους ειδικότερους κανόνες υγιεινής και ασφάλειας που ισχύουν στο κάθε 
Εργαστήριο όπου εκπονούν τις εργασίες τους, είτε αυτό είναι εντός του τμήματος είτε εκτός. 

5) Να γνωρίζουν τους γενικότερους κανόνες ασφαλείας που ισχύουν στο Τμήμα Χημείας και στο ΑΠΘ, και τις 
ενέργειες σε περίπτωση εκτάκτων γεγονότων. 

6) Να γνωρίζουν τη θέση και τον τρόπο λειτουργίας των πυροσβεστήρων που βρίσκονται στον εργαστηριακό 
τους χώρο, όπως και τους βασικούς κανόνες αντιμετώπισης σε κάθε περίπτωση πυρκαγιάς. 

7) Να διαβάζουν προσεκτικά τις επισημάνσεις τοξικότητας, ευφλεκτότητας και εκρηξιμότητας των αντιδραστη¬ 
ρίων και διαλυτών που χρησιμοποιούν. 

8) Να γνωρίζουν τους κανόνες ορθής λειτουργίας μιας συσκευής/οργάνου ώστε να 

αποφεύγονται επικίνδυνες καταστάσεις. 

9) Να μην εκτελούν πειράματα για τα οποία δεν έχουν ενημερωθεί οι επιβλέποντες τους. 

10) Να χρησιμοποιούν όργανα και συσκευές μετά από σχετική άδεια των επιβλεπόντων τους 

ή άλλων επιτροπών διαχείρισης οργάνων. 

11) Να μη μετακινούν συσκευές ή/και όργανα χωρίς τη συγκατάθεση των επιβλεπόντων τους. 

12) Να ενημερώνουν άμεσα τους επιβλέποντες τους για κάθε ατύχημα που έχει συμβεί. 

13) Να ενημερώνουν άμεσα τους επιβλέποντες τους για κάθε βλάβη οργάνου/συσκευής που έχει συμβεί στους 
εργαστηριακούς χώρους που εργάζονται. 

14) Να ακολουθούν τις υποδείξεις του επιβλέποντα τους σχετικά με την διαχείριση των αποβλήτων του εργα¬ 
στηριακού τους έργου. 

Επιπλέον: 

15) Σε όλα τα εργαστήρια όπως και σε όλους τους χώρους του Τμήματος Χημείας απαγορεύεται αυστηρά το 
κάπνισμα. 

16) Σε όλα τα εργαστήρια του Τμήματος Χημείας απαγορεύεται η κατανάλωση αλκοόλ. Απαγορεύεται επίσης η 
εκτέλεση πειραμάτων μετά την κατανάλωση αλκοόλ ή άλλων ψυχοτρόπων ουσιών και φαρμάκων. 

17) Γενικότερα καλό θα είναι να αποφεύγεται η κατανάλωση τροφίμων και ποτών μέσα στους εργαστηριακούς 
χώρους. Όταν αυτό γίνεται θα πρέπει οι υποψήφιοι διδάκτορες να είναι ιδιαίτερα προσεκτικοί και να εφαρμόζουν 
καλές πρακτικές αποφυγής έκθεσης του προς κατανάλωση προϊόντος σε τοξικούς παράγοντες. 

18) Η παρουσία ατόμων ξένων ως προς τον εργαστηριακό χώρο απαγορεύεται. Μπορεί να επιτραπεί μόνο σε 
εξαιρετικές περιπτώσεις και για ολιγόλεπτη επίσκεψη. 

19) Η γενικότερη συμπεριφορά υποψηφίων διδακτόρων θα πρέπει να είναι κόσμια και θα πρέπει να αποφεύγονται 
οι φωνές, η δυνατή μουσική κ.τ.λ. 

20) Οι υποψήφιοι διδάκτορες μπορούν να εργάζονται μόνοι τους εφόσον τουλάχιστον σε γειτονικό χώρο υπάρχει 
κάποιος άλλος. Η εργασία στους εργαστηριακούς χώρους κατά τη διάρκεια της νύχτας δεν επιτρέπεται, εκτός αν 
υπάρχει ειδική άδεια του επιβλέποντα. 

21) Οι υποψήφιοι διδάκτορες μπορούν, με τη συναίνεση του επιβλέποντα τους, να διαθέτουν κλειδί για τον ερ¬ 
γαστηριακό χώρο στον οποίο εργάζονται, για κάποια από τις εισόδους των κτιρίων του Τμήματος Χημείας και για 
οποιονδήποτε χώρο κρίνει ο επιβλέποντας τους πως πρέπει να έχουν πρόσβαση. Κατά την αποχώρηση τους οφείλουν 
να κλειδώνουν και να ασφαλίζουν τους χώρους αυτούς. Τα κλειδιά επιστρέφονται οπωσδήποτε στον επιβλέποντα 
όταν λήξει η περίοδος εργασίας τους στο συγκεκριμένο εργαστήριο, και οπωσδήποτε μετά την κατάθεση της ΔΔ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 13 Απριλίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 









